Iver Leganger

Iver Erikssøn Leganger ()Biografisk leksikon/SNL lese på nett 16. mars 2013. var ein norsk prest og forfattar. Han var fødd i Leikanger der faren Erik Iversen Nordal var sokneprest og prost.Lampe, J.F. (1895): Bergens Stifts Biskoper og Præster efter Reformationen. Biografiske Efterretninger., utgjeve posthumt av presten Daniel Thrap (Cammermeyers Boghandel 1895) Faren hadde etternamnet etter Norddal der hans far var prest, medan Iver tok namnet «Leganger» etter Leikanger. Mora var presteenka Karen Nilsdatter Werner (død 1634). Halvbroren Peder E. Leganger (1638-1706) var sokneprest i Hå på Jæren.
Biografi
Leganger var gift med Maren Bertelsdatter Glad f. Mule (1614–1665), dotter til lagmann Bertel Christenssøn Mule og Sidsel Olufsdatter. Gift på ny med Anna Pedersdatter Finde (1645–1728), dotter til sokneprest Peder Jørgenssøn Finde og Barbara Henriksdatter Nitter. I tillegg til København og universitetet der, reiste han i ungdommen rundt i Tyskland og Nederland der han vitja ei rad byar.
mini|Den gamle Hove kyrkje var tidlegare soknekyrkje i Vik.
Leganger var sokneprest i Vik i Sogn frå 1657 og prost i Sogn frå 1668. Han hadde store eigedommar i Vik og andre stader i Sogn, protokollen over desse eigedommane (jordebok) ligg hos Universitetsbiblioteket i Bergen. Gjennom dotterdottra Birgitte Munthe, fekk Anders Daae hand om mykje av desse eigedommane.

Leganger var også historisk og topografisk forfattar, og var inspirert av Tormod Torfæus som han brevskifta med. Leganger skreiv mellom anna ei skildring frå Sogn, Circa brevissimam Sogniæ chorographiam.Leganger, Iver (1693): Circa brevissimam Sogniae chorographiam. Manuskript. Utgitt i: Torfæana 1777. Omsett av Johannes Brochmann og trykt i Tidsskrift for Historielaget for Sogn, 1(1910), s.15-26. Den topografiske skildringa tok for seg prestegjelda i Sogn og omtala natur, vegar, kyrkjer og lokale minnesmerke. Han gav også ut ei teologisk avhandling om to vers hjå profeten Jesaja, Simplicissima Textus Prophetici expositio, Esaiæ LV. 6–7.Leganger, Iver (1692): Simplicissima textus prophetici expositio Esaiae LV. 6-7. Hafniae: Typis Christiani Weringi.

Iver Legangers barn:
 Karen (1668-1702), gift med Ludvig Christophersen Munthe (sokneprest i Vik etter svigerfaren), svigermor til Anders Daae (1680–1763)
 Erik (1669-1752) var sokneprest i Torvastad 
 Peder (død 1726) var fut i ytre og indre Sogn. 
 Maren (1678-1719) var gift med oberst Gerhard Christophersen Munthe (soneson av biskopen Ludvig Munthe og bror av Ludvig Munthe gift med eldre søster). 
 Iver (1680-1750), sokneprest i Leikanger, godseigar, far til
 Samuel Bugge Leganger (1728-1792), sokneprest i Eid
 Nils (1682-1747) var sokneprest i Os, prost, gift med Maren Finde, far til 
 Iver Leganger (1711-1751) sorenskrivar på Sunnmøre, gift med Cathrine Astrup (1714-1768), søster av Hans Astrup
 Gertrud Garmann Leganger (1730-1768), gift med Hans Astrup (1719-1769) kapellan i Os

I Hopperstad stavkyrkje er ei minnetavle (med tekst på latin) over Leganger måla rett på kyrkjeveggen.

Bibliografi
Bøker

I tidsskrift - eit utval
 Lokalhistoriske artiklar Sogn og Fjordane

Kjelder

 Om Anders Daae i Fylkesleksikon Sogn og Fjordane
 Om Iver Leganger i Fylkesleksikon Sogn og Fjordane

Bakgrunnsstoff
 Om Iver Leganger i Lokalhistoriske artiklar Sogn og Fjordane

Kategori:Folk frå Leikanger
Kategori:Norske prestar
Kategori:Forfattarar frå Leikanger
Kategori:Forfattarar frå Vik
Kategori:Norske sakprosaforfattarar